**JÕGEVAMAA AASTA EMA**

**KONKURSI KORD**

**I ÜLDSÄTTED**

1. Käesoleva korraga kehtestatakse „**Jõgevamaa Aasta Ema**“ aunimetuse (edaspidi Aasta Ema) andmise alused ja kord.

**II JÕGEVAMAA AASTA EMA AUNIMETUSE ANDMISE ALUSED**

2.1 Aasta Ema aunimetuse konkursile esitatakse ema, kelle tegevus kodus, tööl ja ühiskondlikus elus on eeskujuks ning kelle peres kasvab või on üles kasvanud vähemalt üks laps.

2.2 Kandidaat peab olema Eesti Vabariigi kodanik, kelle elukohaks rahvastikuregistri järgi on Jõgeva maakond.

2.3 Aunimetuse saaja nime ei avalikustata enne pidulikku vastuvõttu.

2.4 Eelmistel aastatel valitud Aasta Ema kutsutakse iga-aastasele pidulikule vastuvõtule.

**III TAOTLUSTE ESITAMINE**

3.1 Aunimetuse kandidaate võivad esitada nii kohalikud omavalitsused, organisatsioonid kui ka üksikisikud.

3.2 Taotluse esitamiseks täidetakse taotluse blankett (lisatud), mis esitatakse Jõgevamaa Arendus- ja Ettevõtluskeskusele hiljemalt **30. aprilliks** kirjalikult e-posti aadressile arendus@jaek.ee või posti aadressile Aia tn 1, Jõgeva, Jõgeva vald.

3.3 Taotluses tuleb näidata:

3.3.1 autasustamiseks esitatava isiku nimi ja kontaktandmed;

3.3.2 aunimetuse andmise põhjendus;

3.3.3 taotluse esitamise kuupäev ja taotluse esitaja allkiri.

3.4 Maakondlikule Aasta Ema vastuvõtule kutsutakse kõik aunimetusele kandideerijad.

**IV AUNIMETUSE OTSUSTAMINE**

4.1 Jõgevamaa Arendus- ja Ettevõtluskeskuse nõukogu otsustab Aasta Ema aunimetuse saaja. Nõukogu ei avalikusta aunimetuse saajat enne aunimetuse üleandmist.

4.2 Aasta Ema aunimetuse annavad üle Jõgevamaa omavalitsuste vallavolikogude esimehed ja vallavanemad. Aasta Ema aunimetus antakse üle pidulikul Aasta Ema vastuvõtul üldjuhul Puurmani mõisas.

4.3 Aasta Ema aunimetuse saajale kingitakse rahvuslik ehe ning kõik aunimetusele kandideerijad saavad kingituse.

**V LÕPPSÄTTED**

5.1 Aasta Ema aunimetuse saaja ei omanda eriõigusi ning Aasta Ema aunimetus omistatakse ainult üks kord.

5.2 Aunimetus ei kuulu asendamisele.

**TAOTLUS SA JÕGEVAMAA ARENDUS - JA ETTEVÕTLUSKESKUSELE**

**JÕGEVAMAA AASTA EMA AUNIMETUSE ANDMISEKS**

1. Kandidaadi ees- ja perekonnanimi

2. Sünniaeg

3. Elukoht

4. Elukutse ja töökoht

5. Kodakondsus

6. Laste arv ­­­­­­­­­­­­­­­­­­­­­­­­­­­­­­­­­­­

7. Põhjendus:

8. Kooskõlastatud ……………… Vallavalitsuses…………. 2021 a.

 ………………………………….. /allkiri/